<https://www.juoksufoorumi.fi/topic/12794-janne-holmenin-maratonohjelmat/?page=44#comment-937958>
<http://schema.org/text>
"Tuloksen analyysi. Miksi Holmenin treeni ei parantanut maratonaikaa? \n \n\n\n\t \n \n\n\n\tNiinhän se sitten meni kuten aiemmin arvelinkin. Ei mennyt alle 3:30, ei mennyt alle viime vuoden PB 3:36 eikä mennyt edes alle 3:40. Loppuaika oli 3:41:43 (palindromiluku muuten). Olosuhteet olivat erinomaiset: lämpöä n. +12 ja suhteellisen aurinkoista. Tuulta jonkin verran mutta ei enempää kuin rannikolla yleensäkään on. Varusteet toimivat hyvin. oman seuran lyhythihainen kisapaita, sortsit, kevyesti kompressoivat säärystimet ja irtohihat, joita rullailin pari kertaa lämpötilan mukaan. Kengät Hokan Mach 3:t toimivat hyvin (ei rakkoja). Geelejä meni 7 (yksi startissa ja sitten puolen tunnin välein) ja juomaa otin jokaisella 13 juomapisteellä ainakin 1dl urkkajuomaa ja 1dl vettä eli yhteensä jotain yli 2,5 litraa. Kertaakaan ei tarvinnut käydä kusella eikä hölskynyt yhtään. Eli fasiliteettien ja huollon puolesta onnistuin. \n \n\n\n\t \n \n\n\n\tKunto ei sitten ollut riittävä 3.30 ajan tavoittelemiseen. Ohessa väliajat kympin välein. 3:30 -jänikset olivat siis vielä näköetäisyydellä hyvän matkaa ekan kympin jälkeen mutta sen jälkeen alkoi tasainen hiipuminen. Hiipumista varmaan edesauttoi alusta asti ihan liian korkea keskisykkeet. Ekan kympin keskisyke 171 ja sen jälkeen 169, 171 ja 172. \n \n\n\n\t10 km 51:01 5:07 min/km\n \n\n\n\t20 km 52:31 5:16 min/km\n \n\n\n\t30 km 52:54 5:18 min/km\n \n\n\n\t40 km 54:00 5:24 min/km\n \n\n\n\t \n \n\n\n\tOhessa vertailun vuoksi viime vuoden HCM:n vastaavat statsit jolloin siis loppuaika noin 5 minuuttia parempi 3:36:49. Vasta nyt tajusin miten tasaisesti silloin meni. Mutta ne kymppien sykkeet: 161, 163, 167 ja 170. Mentiin siis ihan selvästi helpommalla etenkin alku. \n \n\n\n\t10 km 51:11 5:08 min/km\n \n\n\n\t20 km 51:05 5:07 min/km\n \n\n\n\t30 km 51:48 5:11 min/km\n \n\n\n\t40 km 51:58 5:12 min/km\n \n\n\n\t \n \n\n\n\tVaikka tuntui, että hyydyin tänä vuonna tosi pahasti, niin tuloksia tarkastellessa ei se niin pahalta näyttänyt. Olin 30 km kohdalla kaikista juoksijoista sijalla 356 ja maalissa sijalla 275. Aika monella meni kävelyksi. Omat jalat alkoivat oireilla vähän ennen puolta matkaa. Oikea nivunen ja vasen lonkka alkoivat vihoitella ja otin särkylääkkeen (tiedän ettei pitäisi), jotta homma ei menisi liian tuskalliseksi. Noissa oli molemmissa ollut pientä oireilua viimeisen n. kolme viikkoa sitten vedetyn kiihtyvän pitkiksen jälkeen joten ei tullut yllätyksenä. \n \n\n\n\t \n \n\n\n\tTuntuu siltä, että peruskunto ei ollut tarpeeksi kova 3:30 -loppuajan treeneihin. Olisi ehkä pitänyt aloittaa 3:45 -tavoitteen mukaisilla treeneillä ja kiristää niitä vähitellen (kuten aluksi mietinkin). Osa treeneistä meni sykkeiden mukaisesti ihan kohdilleen mutta liian usein se 5min/km -tuntuman vauhti oli sykevälillä 160-170 ja jopa lähempänä 170. Oma vk-alue on siis välillä 147-174. Sitten ne muutama kolmen tunnin kiihtyvä pitkis hellekelissä oli ilmeisesti liikaa - tai ainakaan en palautunut niistä kunnolla seuraaviin treeneihin. Se 7.8.2021 juostu 32 km, josta 20-30 km 5:20 min/km -tahtia veti 2-3 viikon ajaksi selvään alipalautumistilaan, joka heijastui eiliseen kisaan saakka. Sitten nuo nivu- ja lonkkavaivat saattavat olla oire liian vähäisestä voimatasosta. Vaikka suunnitelma oli tehdä kyykkyjä kahvakuulan kanssa säännöllisesti, jäivät ne treenit liian vähiin. \n \n\n\n\t \n \n\n\n\tMites tästä eteenpäin? Holmenin treeni saa jäädä itselläni kertakokeiluksi tällä erää. Ehkä sitten joskus ja realistisemmalla suunnitelmalla. Seuraava maraton olisi Zurichissä huhtikuun alussa. Pitää nyt huilata hetki ja miettiä millä suunnitelmalla siihen tähtäisi. Todennäköisesti jollain konservatiivisemmalla ohjelmalla, esim. viikon aikana yksi pitkis, yksi kova ja pari helppoa lenkkiä - sykkeiden mukaan juosten. Vuosi sitten se tuotti tulosta ja talviaikana treenateessa puhtaasti vauhteihin perustuva treeni on vaikeampi toteuttaa (no oli se sitä hellekesänäkin). Sitten voisi yrittää hiihdelläkin. Jos saisi sillä jalkoihinkin lisää voimaa. Tsemppiä vaan Holmenin treenillä yrittäville. Toivottavasti oma kokemukseni on jollekin avuksi. \n \n"
<https://www.juoksufoorumi.fi/topic/12794-janne-holmenin-maratonohjelmat/?&page=44>